આ કેસ નોંધાયાની પહેલાં ૨૪-ઑગસ્ટે રાકેશ અસ્થાનાએ તેમના ઉપરી આલોક વર્મા વિરુદ્ધ સેન્ટ્રલ વિજિલન્સ કમિશનને પત્ર લખી સના પાસેથી બે કરોડ રૃપિયા લેવાનો આક્ષેપ કર્યો છે. સીબીઆઈનું માનવું છે કે સનાનું ખોટું નિવેદન નોંધવા પાછળ દેવેન્દ્ર કુમારનો આશય આલોક વર્મા વિરુદ્ધ અસ્થાનાએ સીવીસી સમક્ષ કરેલા આધારહીન આરોપોની પુષ્ટિ કરાવવાનો હતો. હવે સીબીઆઈના સ્પેશિયલ ડિરેક્ટર રાકેશ અસ્થાનાએ ધરપકડથી બચવા દિલ્હી હાઈકોર્ટમાં અરજી દાખલ કરી છે. જે અહેવાલો બહાર આવી રહ્યા છે તેમાં સીબીઆઈએ એક જ દિવસમાં સીબીઆઈના જ સ્પેશિયલ ડાયરેક્ટર રાકેશ અસ્થાના સામે મંજૂરી મેળવીને ૧૫મી ઑક્ટોબરના રોજ સીબીઆઈનાં જુદાં-જુદાં ટેબલો ઉપર મંજૂરી મેળવીને સાંજે ૮ વાગે લાંચનો ગુનો નોંધ્યો હતો. એટલું જ નહીં, તે ફરિયાદની નકલ વેબસાઈટ ઉપર ૨૧મીની મોડી સાંજે ચઢાવી હતી.